CELEX: 32007R0160
Language: sk
Date: 2007-02-15 00:00:00
Title: Nariadenie Komisie (ES) č. 160/2007 z  15. februára 2007 týkajúce sa zatriedenia určitých druhov tovaru do kombinovanej nomenklatúry

20.2.2007   
            
            
               SK
            
            
               Úradný vestník Európskej únie
            
            
               L 51/3
            
         
      NARIADENIE KOMISIE (ES) č. 160/2007
   z 15. februára 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňompo jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 1930/2006 (Ú. v. EÚ L 406, 30.12.2006, s. 9).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (KN kód)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok je číra, tmavohnedá kvapalina s aromatickou bylinkovou vôňou a horkou chuťou po bylinkách. Skutočný objemový alkoholometrický titer výrobku je 43 % objemových.
                  Výrobok je zložený zo zmesi extraktov 32 druhov liečivých bylín, extraktu karamelu, vody a alkoholu (96 % obj. alkoholu). Na výrobu tohto výrobku sa môžu okrem iného použiť tieto prísady:
                  
                              —
                           
                           
                              Radix Zedoary (Radix Zedoariae)
                           
                        
                              —
                           
                           
                              Manna (Manna)
                           
                        
                              —
                           
                           
                              Radix Angelica (Radix Angelicae)
                           
                        
                              —
                           
                           
                              Radix Carline (Radix Carlinae)
                           
                        
                              —
                           
                           
                              myrha (Myrrha)
                           
                        
                              —
                           
                           
                              gáfor (Camphora)
                           
                        
                              —
                           
                           
                              Flos Croci (Flos Croci)
                           
                        Podľa údajov na balení sa odporúča užívať výrobok v malých množstvách (lyžička ráno a večer, ktorá sa môže ale nemusí rozpustiť vo vode, čaji alebo džúse).
                  Výrobok je balený vo fľaškách s objemom 500 ml a je priamo konzumovaný ako nápoj.
               
               
                  2208 90 69
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, doplnkovou poznámkou 1 písm. b) ku kapitole 30 a znením kódov KN 2208, 2208 90 a 2208 90 69.
                  Výrobok nemôže byť považovaný za liečivo kapitoly 30. Ani na etikete ani na príbalovom letáku sa nenachádzajú akékoľvek informácie o druhu a koncentrácii účinnej látky (účinných látok). Uvedené je iba množstvo a druh použitých rastlín alebo častí rastlín. Podmienky doplnkovej poznámky 1 písm. b) ku kapitole 30 teda nie sú splnené.
                  Výrobok je alkoholický nápoj položky 2208 na základe rastlinných extraktov, ktorý má charakteristické vlastnosti výživového doplnku určeného na všeobecnú podporu zdravia a telesnej pohody (pozri vysvetlivky k Harmonizovanému systému k položke 2208, tretí odsek, bod 16).